Co el termine sorabito, al dì de uncò el se intende un indumento sia maschiłe che feminiłe, che el se indosa sora i vestìi ed in particołare sora el torso e che, in alcuni casi el se ałunga sin ai xenoci. El scopo del sorabito el xe queło de difendar el corpo umano dal fredo o dai axenti atmosferici, de aparir al publico in maniera ełegante e come indumento simbołico par saçerdoti e suore. In pasato co el termine el se intendeva unicamente na veste çiviłe da omo, simiłe a na tunica, ma abotonata sul fronte e co dopio peto rovesià. El xuboto el xe un sorabito de cotone o de pano, recoverto co fodera in połiestere. El xiłè el xe un xuboto ełegante, privo de maneghe. El pałetò el xe un sorabito de lana che el cala fin ai xenoci. La pełiçia la xe un sorabito feminiłe costituìo da pełe de animałe conçada, naturałe opure sintetica. La tunica la xe un pałetò da dona, completamente sarà. Inteła antica Roma ła tunica la xera un sorabito sarà ed ałungà. Uncò la xe indosà dai saçerdoti e da łe suore come indumento rełixoxo. El impermeabiłe el xe un sorabito costituìo da materiałe impermeabiłe. El trench el xe un tipo de impermeabiłe. El piumino el xe un xuboto reałizà in piuma de oca o de altro animałe. El o Parka el xe un xuboto impermeabiłe fornìo de capuço. El mantel el xe un sorabito privo de maneghe, completamente verto sul fronte, e che el se indosa sora łe spałe. El tabaro el xe un mantel a roda da omo. La zimara la xe un longo sorabito maschiłe ricamente guarnìo. El eskimo el xe un xuboto co capuço bordà de peło. El cafetan el xe un pałetò da omo de cotone o de lana. El bomber el xe un xuboto utiłizà in campo miłitar o da alcune culture połiteghe come simboło de ła loro ideołoxìa. La pianeta la xe un paramento liturxico che el saçerdote indosa sora ła tunica durante ła çełebrazion de ła Santa Mesa. El Mackintosh el xe un mantel impermeabiłe. El pastran el xera un sorabito feraioło indosà na volta dai poareti. Ła djellaba la xe la tradizionałe tunica, xeneralmente de cołore blu , indosà da molte tribù del deserto. El Montgomery el xe un pałetò, prevałentemente da omo, dotato de capuço e co abotanadura in ałamari. El redingote el xe un sorabito intermedio tra el mantel e el pałetò. El frock coat el xe un mantel da omo dotato de maneghe che el cała fin ai xenoci e co un foro çentrałe par da drio. La vestaja la xe un sorabito che el se indosa solche sora el pixama. La Hacking jacket la xe un sorabito da cavałerizio. El kalasiris el xera un mantel indosaà da omeni e da siore intel vecio Egitto, costituìo da na camiça e da una cotoła streta co na çintura che la sałiva fin al coło. El podeva esar dotà de maneghe.